47th International Trampoline Friendship Cup 2019 Jablonec

2019.októberben a gumiasztalosok számára is elkezdődött a versenyszezon.

Közép-Európa legszínvonalasabb versenyén méretethették meg magukat az UTE Gumiasztal szakág versenyzői.

2019.10.11-én Csütörtökön kezdetét vette a versenyre való utazásunk.

Reggel a Nyugati Pályaudvarról induló vonattal közelítettük meg Prága városát. Ahonnan szervezők által biztosított transzferrel délutáni órákban megérkeztünk Jablonecbe. Elfoglaltuk a szállásunkat kis pihenő, és indulhattunk a verseny helyszínére. A terembe belépve sok ismerőssel találkoztunk, eszmecsere váltás után megkezdtük a melegítést. Az elmúlt évekkel azonos színvonalon és körülmények között rendezték meg a versenyt. 6 darab új, erre a versenyre szállított Eurotramp Ultimate asztalt biztosítottak a szervezők.

A UTE versenyzői közül ketten életük első nemzetközi versenyén vettek részt -Szabó Orsolya és Rétfalvi Rita személyében. A két kislányon látszott a megilletődés! Teljesen más miliőbe csöppentek a Magyarországon megszokott versenykörnyezettel szemben.

Aznap az edzés kifejezetten jól sikerült! Mindenki teljesítette a feladatát.

A szálláson várt ránk egy svédasztalos vacsora. A másnapi teendőkkel kapcsolatos eligazítás után mindenki nyugovóra tért.

Másnap reggeli után 9:00-kor már a melegítés folyt a teremben, 10:30 kor egy Bírói eligazítás volt napirenden. Egy rövid ebédszünet után megkezdődött a verseny.

2019.10.04-én a junior lány egyéni és szinkron versenyzőket pontoztam.

A két UTE-s kislányt a 11-12 évesek között a 2 csoportba sorsolták.Összegezve a két lány teljesítményét:

* **Szabó Orsolya, Rétfalvi Rita** véghezvitték, amiért odamentünk!!
* Mind a ketten 2x10 elemet csináltak, rontás nélkül kivitelezték gyakorlataikat!
* A magasság, tartásbéli hiányosságokat-hibákat orvosolni kell!! Ez egy hosszú út kezdete, amin elindultak és a kellő szorgalom, kitartás meghozza majd a gyümölcsét.

Ezen a napon a 15-16 évesek között **Csipkereki Máté** lépett még az asztalra.

Máté nyár óta problémákkal küzdött, amit a verseny közeledtének nyomása csak kis mértékben enyhített. Bár a csütörtöki edzés miatt bizakodó voltam mert a gyakorlatok jobban mentek a vártnál, sajnos a versenyen 2x is ugyanazt a hibát elkövetve a 6. elemig jutott. A gumiasztalon sincsenek véletlenek, Máté problémáját Vele közösen megpróbáljuk megoldani!!

A pénteki selejtezők befejeztével a szállásra tértünk, hogy szombaton újult erővel térjünk vissza a verseny helyszínére.

2019.10.05-én 9:00-kor már a teremben kezdtük a napot! Az UTE-sok közül **Barsi Levente** a 13-14 évesek korcsoportjában volt érdekelt.

Levente gyakorlatait kis tartáshibával mutatta be. Az elemekben a feszesség hiányzik.Az elemek kivitelezése elfogadható, kell valami plusz ami a bírók figyelmét felkelti , és ez lehetne az ami pozitívan hatna a pontszámokra.

2x10 elemet mutatott be rontás nélkül!

A 2019-es Jabloneci verseny, versenyzői szempontból számunkra véget ért.

Bírói kötelezettségemnek továbbra is eleget kellett tennem a verseny döntő szakaszában.

Az este folyamán hivatalosak voltunk a bankettre, amin további kapcsolat építés és ápolás jegyében telt. Nem feledve a 3 nap fáradalmait jól érezte magát mindenki.

Vasárnap reggel várt ránk a busz és elindultunk haza. Mindenki maradandó élménnyel gazdagodott, edzőnek és versenyzőnek tanulságos volt a verseny, amiből erőt meríthetünk a mindennapok munkájába - a fejlődés érdekében!!

Szeretnénk megköszönni :

* a Magyar Torna Szövetségnek a versenyen való részvételünkhöz való hozzájárulást
* az UTE Tornaszakosztály edzőinek, hogy kint tartózkodásunk alatt átvállalták az itthoni feladatainkat

Juhász Zsolt Sram Vivien

Gumiasztal és tornaedző edzői tevékenységet vállaló  
 Nemzetközi bíró tornaedző